ที่หนังหุ้มอวัยวะเพศ บริเวณกลางลำ มีก้อนบวมขึ้นมา คล้ายๆการฝังมุก คลำเป็นก้อน ถ้ามือไปโดนจะเจ็บแต่เจ็บไม่มาก ไม่รู้ว่าเป็นอะไร และเกิดจากสาเหตุอะไรครับ
สวัสดีค่ะ อาการมีก้อนหนังหุ้มที่อวัยวะเพศชายขึ้นมา เจ็บดังกล่าวมา อาจเกิดจาก การอักเสบแล้วมีการติดเชื้อแบคทีเรียหรือเชื้อราเกิดขึ้นขึ้น ภาวะรูขุมขนอักเสบ การเป็นผื่นแพ้จากการสัมผัสสารที่แพ้ แต่นึกถึงน้อยหากเป็นก้อนนูน หรือเป็นก้อนจากเนื้องอกในชั้นไขมันหรือชั้นใต้ผิวหนัง ก้อนจากต่อมน้ำเหลืองที่โตผิดปกติจากการติดเชื้อเช่นกลุ่มโรคติดต่อทางเพศสัมพันธ์ต่างๆ เป็นต้นในเบื้องต้น ไม่ไปบีบหรือจับบริเวณดังกล่าวบ่อยๆ ยังไม่เอายาอะไรไปทาเอง เพราะยังไม่ทราบการวินิจฉัยที่แน่ชัด ควรงดการทำกิจกรรมทางเพศไปก่อนสังเกตอาการ ถ้าเป็นก้อนชัดเจน เจ็บเยอะ บวม แดง มีไข้ด้วยนั้น อาจเป็นการติดเชื้อที่รุนแรงที่ควรรีบไปพบแพทย์